Nog 'n Babelse verwarring oppad!
Vandag staan ons moontlik by die letterlike kruispad van transhumanisme, danksy die vinnig naderende vrystelling van een of meer mRNS COVID-19-entstowwe. Twee sigbare voorstanders van transhumanisme is Ray Kurzweil (direkteur ingenieurswese by Google sedert 2012) en Elon Musk (stigter van SpaceX, Tesla en Neuralink).
Twee jaar gelede, in Oktober 2018, het nog 'n voorstander daarvan, Neil Sahota, 'n kunsmatige intelligensie-adviseur van die Verenigde Nasies en UC Irvine-professor, gewaarsku dat transhumanisme vinnig nader kom - waarskynlik vinniger as wat enigiemand sou dink:
"In die afgelope paar jaar was daar aansienlike besprekings oor die idee dat ons stadig met ons tegnologie saamsmelt, dat ons transmenslik word, met opgedateerde vermoëns, insluitend verbeterde intelligensie, krag en bewustheid."
Wat is transhumanisme? Dit is die geloof of teorie dat die menslike ras buite sy huidige fisiese en geestelike beperkings kan ontwikkel, veral deur middel van wetenskap en tegnologie.
Die Transhumanistiese Beweging of 'Human 2.0' is 'n filosofiese beweging wat hom beywer vir die transformasie van die menslike toestand deur gevorderde tegnologieë te ontwikkel om die menslike intellek en fisiologie te verbeter. Die doel van die Transhumanistiese Beweging is om menslike biologie met tegnologie en kunsmatige intelligensie saam te smelt, met ander woorde, 'n transmenslike wese te skep wat in die meeste opsigte soos 'n mens lyk, maar wat magte en vermoëns het buite die standaardmens.
Nou is daar mRNS-entstowwe ontwerp om u liggaamselle opdrag te gee om die SARS-CoV-2-proteïen te maak. Dit word gedoen deur 'n proses genaamd transfeksie, wat ook gebruik word om geneties gemanipuleerde organismes te skep. Transfeksie kan tydelike of permanente effekte op die mens se totale DNS hê.
Baie van die COVID-19-entstowwe wat tans so vinnig vervaardig word, is nie konvensionele entstowwe nie. Die ontwerp is daarop gemik om ons biologie te manipuleer en kan dus die biologie van die hele mensdom verander.
Konvensionele entstowwe lei die liggaam op om die proteïene van 'n spesifieke virus te herken en daarop te reageer wanneer 'n klein hoeveelheid van die werklike virale proteïen in die liggaam gespuit word, wat 'n immuunrespons en die ontwikkeling van teenliggaampies veroorsaak. Dit is nie wat met 'n mRNS-entstof gebeur nie. Die teorie agter hierdie entstowwe is dat dit geen virus bevat nie en wanneer die mRNS in die selle ingespuit word, dit die selle stimuleer om hul eie virale proteïene te vervaardig.
Die mRNS COVID-19-entstof is die eerste in sy soort. Daarby is geen mRNS-entstof voorheen gelisensieer nie – dit behoort reeds wenkbroue te laat lig, net soos die feit dat die Covid-19-virus gepatenteer is! En nou kan sintetiese gene ook gepatenteer word. As die invoeging van 'n sintetiese RNS uiteindelik veranderings in die totale DNS teweegbring, sal mense patenteerbare gene bevat. Dit is duidelik dat daar bose mense is wat langtermynplanne hiermee het.
Dr. Carrie Madej is 'n interne geneesheer in McDonough, Georgia in die VSA. Sy is ook opgelei in allopatie en osteopatie en het inentingprosesse vir 20 jaar lank bestudeer. Dr Madej gee 'n oorsig van die werk van sekere individue wat aan die wedloop vir 'n COVID-19-entstof deelneem, waaronder Derrick Rossi, medestigter van Moderna, 'n navorser van Harvard wat stamselle met behulp van gemodifiseerde RNS suksesvol herprogrammeer en sodoende die funksie van die stamselle verander. Moderna is gebaseer op die konsep om menslike biologiese funksies deur genetiese ingenieurswese te kan verander, sê dr Madej.
Newe-effekte moet beslis verwag word. Soos reeds genoem, is die mRNS-entstowwe ontwerp om liggaamselle opdrag te gee om die SARS-CoV-2-proteïen te maak, die glikoproteïen wat aan die ACE2-reseptor van die sel heg. Dit is die eerste van die twee fases wat virusse gebruik om toegang tot selle te kry.
Deur die SARS-CoV-2 piekproteïen te skep, is die immuunstelsel veronderstel om daarop te reageer deur teenliggaampies teen die virus te produseer. Soos uitgelig deur The Vaccine Reaction, het navorsers egter die potensiële gevare hiervan uitgewys:
"Volgens navorsers van die Universiteit van Pennsylvania en Duke Universiteit het mRNS-entstowwe potensiële veiligheidskwessies, insluitend plaaslike en sistemiese ontsteking en stimulasie van outo-reaktiewe teenliggaampies en outo-immuniteit, sowel as die ontwikkeling van oedeem (swelling) en bloedklonte."
Sistemiese ontsteking, outo-reaktiewe teenliggaampies en outo-immuunprobleme is gevaarlike gesondheidstoestande. Dit is een van die grootste redes waarom ALLE vorige pogings om 'n koronavirus-entstof te skep, misluk het.
Oor die afgelope twintig jaar word navorsing van die koronavirus-entstof ook teruggehou deur een konsekwent nadelige uitkoms, naamlik paradoksale immuunverbetering. Dit word veroorsaak deur die feit dat koronavirusse twee verskillende tipes teenliggaampies produseer - neutraliserende teenliggaampies wat die infeksie beveg, en bindende teenliggaampies (ook bekend as nie-neutraliserende teenliggaampies) wat geen virusinfeksie kan voorkom nie. Wat dit beteken, is dat dit goed lyk tot u die siekte opdoen, en dan maak dit die siekte baie erger as wat dit sou wees. In een so 'n koronavirus-entstofproef het al die ingeënte diere gevrek toe hulle aan die werklike virus blootgestel is.
Volgens dr Madej is tydens dierestudies ook bevind dat die tipe mRNS-tegnologie wat met hierdie entstof ingestel is, die risiko van kanker en geenmutasies verhoog.
Dr Madej verduidelik hoe hierdie mRNS-entstof toegedien gaan word. In plaas van 'n gewone inspuiting, word dit met behulp van 'n mikro-naaldplatform toegedien. Dit kan vinnig massa-geproduseer word en ook deur enigiemand toegedien word want dit is net 'n kleefverband. Die kleefkant van die verband het rye klein mikro-naaldjies en 'n hidrogelbasis wat luciferase-ensiem (ons brei netnou hierop uit) bevat plus die entstof self. Vanweë hul klein grootte word gesê dat die mikro-naaldjies amper pynloos is as dit in die vel indruk.
Die idee is dat die mikro-naaldjies die vel deursteek en die gemodifiseerde sintetiese RNS in die kern van u selle aflewer. RNS is in wese koderingsmateriaal wat u liggaam gebruik. In hierdie geval, soos genoem, is die instruksies om die SARS-CoV-2 virale proteïen te produseer.
Die probleem met dit alles, soos genoem, is dat 'n proses genaamd transfeksie gebruik word – 'n proses wat gebruik word om geneties gemodifiseerde organismes te skep.
"Inentingvervaardigers het gesê dat dit nie ons DNS sal verander nie," sê dr Madej. "Ek sê dit is nie waar nie. Want as ons hierdie proses gebruik om 'n geneties gemodifiseerde organisme te maak, waarom sou dit nie dieselfde aan 'n mens doen nie? As u na die definisie van transfeksie kyk, sal dit u vertel dat dit 'n tydelike verandering in die sel kan wees maar dit kan ook permanent wees. En ek dink dit is die storie waarmee die entstofvervaardigers hulle produk gaan 'verkoop' .
"Daar bestaan ook die moontlikheid dat die entstof stabiel word, opgeneem word in die totale DNS en so stabiel is dat dit sal begin dupliseer.. Dit beteken dat dit nou 'n permanente deel van u DNS is. Dit is die kans wat u neem. Dit kan tydelik wees, of dit kan permanent wees; dit sal ons eers na baie jare weet. "
Om terug te kom na die gebruik van die ensiem luciferase, wat bio-lumineserende eienskappe bevat. Wat is bioluminesensie? Dit is die produksie van lig deur lewende organismes as gevolg van die oksidasie van 'n ligproduserende stof (luciferine) deur die ensiem luciferase; dit kom voor in baie mariene organismes asook insekte soos die vuurvlieg.
Alhoewel onder normale toestande onsigbaar, kan mens 'n gloeiende inentingsmerk op die menslike liggaam sien wanneer 'n selfoonprogram of spesiale toestel gebruik word.
Soos in 2015 in die vaktydskrif RSC Advances beskryf, kan 'n kwantumpunt met luciferasegene 'gene doeltreffend in selle aflewer.' Die opsomming bespreek die gebruik daarvan as 'self-illumining probes for hepatoom imaging', maar die feit dat kwantumpunte genetiese materiaal kan lewer, is opsigself interessant.
Die hydrogel is 'n DARPA-uitvinding wat nanotegnologie en nanobotte (mikroskyfies) insluit. Dit is 'n 'bio-elektroniese skakelmiddel' waarmee die inentingsmerk met u slimfoon kan skakel. Dit verskaf inligting oor biologiese data soos bloedsuiker, hartklop ens.
"Dit het die potensiaal om byna alles te sien wat in u liggaam aangaan," sê dr Madej. "Dit sal onmiddellike gevolge hê vir ons privaatheid, maar niemand het nog gevra waarheen hierdie inligting gaan nie. Wie sal al hierdie data versamel en daartoe toegang hê? Wie sal verantwoordelik wees om dit te beskerm? Hoe en waarvoor sal dit gebruik word?"
Ook, as u selfoon inligting van u liggaam kan ontvang, watter inligting kan u liggaam dan ontvang van ander bronne? Kan uitsendings ons bui beïnvloed? Ons gedrag? Ons fisiese funksie? Ons gedagtes of herinneringe?
In sy Forbes-artikel haal Sahota Kurzweil se boek "The Singularity Is Near: When Humans Transcend Biology" aan, waarin Kurzweil sê:
"Dit sal die hoogtepunt wees van die samesmelting van ons biologiese denke en bestaan met ons tegnologie, wat sal lei tot 'n wêreld wat steeds mens is, maar wat ons biologiese wortels oorskry."
As dr Madej korrek is en die mRNA-entstof die vermoë bied om nie net ons gene te verander nie, maar ook die deur oopmaak vir nanotegnologie-gedrewe skakeling tussen ons liggame en programmeerbare tegnologie, is ons nie net besig om oor die lyn van transmenslike gebied te stap nie maar tart ons ons Skepper deur sy skepsels hieraan bloot te stel!
Die Truthstream Media-video bespreek die groter kwessies van transhumanisme en die wedloop om die mens met masjien- en kunsmatige intelligensie saam te smelt. Daar word selfs voortdurend gepoog om die menslike verstand in die wolk op te laai, en uiteindelik 'n vorm van 'digitale korfgees' te skep waar almal via 'Wi-Fi-telepatie' kommunikeer. Hierdie nuwerwetse vorm van Babel sal met dieselfde straf as die Bybelse Babel gestraf word want God laat nie met Hom speel nie!
Neuralink - 'n Psigiatriese ramp in wording
Een van die transhumaniste wat ons onlangs by 'n splinternuwe afgrond gebring het, is Elon Musk, met sy jongste onderneming, Neuralink. Neuralink is 'n transkraniale inplantaat wat gelykstroomstimulasie gebruik. Die toestel is vir eers daarop gemik om mense met brein- of ruggraatbeserings te help maar die uiteindelike doel is om die menslike brein met rekenaars saam te smelt en daarin is geweldige ruimte vir onvoorsiene sielkundige en psigiatriese gevolge. In 'n onderhoud met die psigiater dr. Peter Breggin het hy sy bekommernisse oor hierdie tegnologie uitgepreek:
"Wat vir my interessant is, is dat Musk so briljant is, maar dat hy dom is oor die brein. Dit is waarskynlik omdat die neurochirurge en psigiaters wat hy raadpleeg dom is oor die brein. Hy wil veelvuldige draadagtige elektrodes in die brein insit, in neurone en 'n lae spanning stimulasie. Dit is kranksinnig. Die brein kan dit nie duld nie. Hy hoop om te kan kommunikeer, maar daar gaan geen kommunikasie wees nie. Die brein gaan nie met hierdie elektrodes praat nie. Dit is nie hoe die brein werk nie. Die brein praat met homself. Dit gaan nie met Elon Musk [of met iemand anders] praat nie en hy sal die brein wat met homself praat, ontwrig. Dit is 'n verskriklike ding om te doen.
"Ek wens iemand wat Elon Musk ken, sou sê: 'U moet met Peter Breggin praat. Hy sê dat u konsultante dom is.' Hy beplan reeds om FDA-goedkeuring te kry vir neurologiese afwykings, en dit sal die begin van die groot aanslag wees.' "
Om terug te keer na die mRNS-entstowwe: die tyd sal leer hoe gevaarlik dit uiteindelik is. Dit is duidelik dat as die veranderinge permanent is, die kans op langtermyn newe-effekte baie groter is as wanneer dit tydelik is.
In die ergste geval kan veranderinge wat in die menslike liggaam plaasvind, selfs geneneties erfbaar wees. Die probleem is dat hierdie kwessies nie gou duidelik sal wees nie. Hierdie inentingsmanie kan maklik verander in die ergste wêreldwye katastrofe in menselike heugenis!